**УСЛОВИЯ ЗА УЧАСТИЕ В ПУБЛИЧНО СЪСТЕЗАНИЕ ПО ЗОП**

**И УКАЗАНИЯ ЗА ПОДГОТОВКА НА ОФЕРТАТА**

**А. ОПИСАНИЕ И ОБЩИ ИЗИСКВАНИЯ**

**I. Описание:**

Настоящото публично състезание по ЗОП се провежда в изпълнение на Решение № 37/03.10.2016 г. на Управителя на “БДЖ - Пътнически превози” ЕООД за откриване на процедура за възлагане на обществена поръчка с предмет: **“Доставка на препарати за почистване на ПЖПС и помещения за период от една година”**

***§1. ВАЖНО!***

**1.На основание чл.12, ал.1, т. 1 от Закона за обществените поръчки /ЗОП/, настоящата обществена поръчка е предназначена за изпълнение от специализирани предприятия или кооперации на хора с увреждания, тъй като предмета на поръчката е включен в Списъка на стоките и услугите по чл.12, ал.1, т.1 от ЗОП, които са предназначени за възлагане на специализирани предприятия или кооперации на хора с увреждания или за стопански субекти, чиято основна цел е социалното и професионалното интегриране на хора с увреждания или на хора в неравностойно положение, приет с Решение № 591/18.07.2016г. на Министерски съвет.**

**2. Съгласно чл. 12, ал. 7 от ЗОП, оферти в настоящата процедура могат да подават и други лица, извън тези за които поръчката е запазена. Офертите на тези лица се разглеждат от комисията назначена от възложителя само ако няма допуснати оферти на лицата по чл. 12, ал. 1 от ЗОП.**

**3. Участниците, които са специализирани предприятия или кооперации на хора с увреждания, могат да участват в настоящата обществена поръчка, само ако отговарят на условията на чл. 12, ал. 5 и чл.12, ал.6 от ЗОП и съгласно изискванията на възложителя от настоящата документация.**

**4. Обществената поръчка е делима на 7 обособени позиции, както следва:**

**Обособена позиция №1 – „Доставка на професионални, специализирани препарати за основно почистване на ПЖПС”;**

**Обособена позиция №2 – „Доставка на професионален, специализиран препарат за отстраняване на „графити” от ПЖПС”;**

**Обособена позиция №3 – „Доставка на професионален, специализиран препарат за отстраняване на маркери и стикери от ПЖПС”;**

**Обособена позиция №4 –„Доставка на професионален, специализиран препарат за външно изимане на ПЖПС”;**

**Обособена позиция №5 – „ Доставка на препарати за дезинфекция”;**

**Обособена позиция №6 –„Доставка на препарати за ароматизиране или обезмирисяване”;**

**Обособена позиция №7 – „Доставка на миещи и почистващи препарати за поддържащо и ежедневно почистване на ПЖПС и помещения”;**

\* **Офертите за обособените позиции се подават за всички видове артикули и количества посочени в съответните обособени позиции.**

**II. Заявяване на участие**

1. Всички заинтересовани лица могат да заявят участие, като подадат оферта за една, за няколко или за всички обособени позиции.
2. Участник в процедурата може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява доставката, съгласно законодателството на държавата, в която то е установено.
3. Всеки участник в процедурата има право да представи само една оферта, чл.101, ал.8 от ЗОП.
4. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.
5. В процедура за възлагане на обществена поръчка едно физическо или юридическо лице може да участва само в едно обединение.
6. Свързани лица, по смисъла на § 2, т. 45 от допълнителните разпоредби на ЗОП, не могат да бъдат самостоятелни участници в процедурата.
7. Клон на чуждестранно лице може да е самостоятелен участник в процедурата за възлагане на обществена поръчка, ако може самостоятелно да подава оферти и да сключва договори съгласно законодателството на държавата, в която е установен.
8. Участниците се представляват от законните си представители или от лица, изрично упълномощени, което се доказва с нотариално заверено пълномощно.
9. Участниците в процедурата са длъжни да съблюдават сроковете и условията, посочени в обявлението, решението и документацията за участие в процедурата.
10. Разходите, свързани с изготвянето и подаването на офертите, са за сметка на участниците. Възложителят при никакви условия няма да участва в тези разходи, независимо от начина на провеждане или изхода на процедурата.

**III.** **Условия, наличието на които води до отстраняване на участниците от процедурата:**

1. При наличието на основанията по чл. 107 във връзка с чл. 144, ал. 2 от ЗОП.

2. При наличието на основанията по чл. 54 от ЗОП и чл. 55, ал. 1, т.1, от ЗОП.

2.1. Участник, за когото са налице основания по чл.54, ал.1 и чл. 55, ал. 1, т.1 от ЗОП, има право да представи доказателства, че е предприел мерки, които гарантират неговата надеждност, съгласно чл. 56, ал.1 от ЗОП.

3. В случай, че за участник се установи, че е дружество, регистрирано в юрисдикция с преференциален данъчен режим и/или че е свързано лице по смисъла на чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици.

**IV. Критерии за подбор:**

**4.1.Изисквания относно годността (правоспособността) за упражняване на професионална дейност**:

Възложителят не поставя изисквания към участниците относно годността (правоспособността) за упражняване на професионална дейност.

**4.2.Икономически и финансови изисквания към участниците,**

1.Участникът следва да има реализиран минимален общ оборот, в т.ч. оборот в сферата, попадаща в обхвата на поръчката /в съответствие с обособената позиция, за която участва/, изчислен на база последните 3 приключили финансови години в зависимост от датата, на която е създаден или е започнал дейността си както следва:

 ***Минимално изискване на Възложителя***

1.2.1.За участие по обособена позиция №1- 56 000 лв. без ДДС;

1.2.2.За участие по обособена позиция №2- 5 000 лв. без ДДС;

1.2.3.За участие по обособена позиция №3- 500 лв. без ДДС;

1.2.4.За участие по обособена позиция №4- 12 000 лв. без ДДС;

1.2.5.За участие по обособена позиция №5- 10 500 лв. без ДДС;

1.2.6.За участие по обособена позиция №6- 10 000 лв. без ДДС;

1.2.7.За участие по обособена позиция №7- 36 000 лв. без ДДС;

1.1.Доказва се със справка за общия оборот и за оборота в сферата попадаща в обхвата на поръчката /в съответствие с обособената позиция, за която участва за последните три приключили финансови години/.

**4.3.Изисквания за технически и професионални способности:**

Изисквания на Възложителя за всички обособени позиции:

 1.Участникът да е изпълнил дейности /доставки/ с предмет и обем идентични или сходни\* с предмета на обществената поръчката, през последните три години, считано от дата на подаване на офертата.

##  *\*Забележка: Под сходни с предмета на настоящата обществена поръчка се разбират тези доставки на стоки, които са от един род /заместими вещи/ и имат подобно на предмета на поръчката предназначение.*

 1.1.Документът, с който се доказва съответствието с изискването е списък на доставките, които са идентични или сходни\* с предмета на обществената поръчка, изпълнени през последните три години, считано от датата на подаване на офертата, с посочване на стойностите, датите и получателите в оригинал, заедно с доказателство за извършената доставка.

##  2. В случай, че участникът е производител да има валиден сертификат по ISO 9001 /или еквивалент/ за успешно внедрена система за управление на качеството, както и валиден сертификат за екологичност по ISO14001 /или еквивалент/, ако не е производител да има посочените сертификати на производителя и оторизационно писмо от производителя.

 2.1. Документи, с които се доказва изпълнението на тези изисквания, са валиден сертификат по ISO 9001 /или еквивалент/ за успешно внедрена система за управление на качеството, както и сертификат за екологичност по ISO14001 /или еквивалент/, копия заверени от участникаи оторизационно писмо от производителя.

 3.Удостоверение за регистрация в регистъра по чл.29, ал.1 от Закона за интеграция на хора с увреждания, с включен предмет на дейност на специализираното предприятие или кооперация на хората с увреждания: „Доставка на почистващи препарати”.

 4.Участникът да представи информация за средносписъчния годишен брой на персонала за последните три години.

 4.1.Документът, с който се доказва съответствието с изискването е списък–декларация за средносписъчния годишен брой на персонала за последните три години.

 5. Участникът да разполага с машини, съоръжения и човешки ресурс, необходими за изпълнение на поръчката.

 5.1. Документът, с който се доказва съответствието с изискването е списък–декларация за машини и съоръжения, необходими за изпълнение на поръчката.

  ***Минимално изискване на Възложителя***:

1.Участникът следва да е изпълнил минимум 3 /три/ дейности /договори/ с предмет идентичен или сходен\* с предмета на обществената поръчка, през последните 3 (три) години, считано от датата на подаване на офертата.

 2. В случай, че участникът е производител да има валиден сертификат по ISO 9001 /или еквивалент/ за успешно внедрена система за управление на качеството, както и валиден

сертификат за екологичност по ISO14001 /или еквивалент/, ако не е производител да има посочените сертификати на производителя и оторизационно писмо от производителя.

 3. Участникът да е регистриран, като специализирано предприятие и кооперация на хора с увреждания с включения предмет, най-малка три години преди датата на откриване на процедурата.

 4.Участникът да разполага с машини и съоръжения, с които може да изпълни най-малко 80 на сто от предмета на поръчката. За изпълнение могат да ползват подизпълнител или да се позоват на капацитета на трети лица ако са специализирани предприятия или кооперации на хора с увреждания.

 5.Участникът да разполага най-малко с 30 на сто от списъчния си състав, от който да са хора с увреждания или такива в неравностойно положение.

 ***Забележка: Изискванията по т.*3, *т.4, т.4.1, т.5 и т. 5.1. не се отнасят, за участници, които не са специализирани предприятия или кооперации на хора с увреждания.***

**V. Документи, чрез които се доказва липсата на основания за отстраняване при сключване на договор**

**1. Свидетелство за съдимост или съответния документ издаден от компетентен орган, съгласно законодателството на държавата, в която участникът е установен /за чуждестранно лице/ за обстоятелствата по чл. 54, ал. 1, т. 1 от ЗОП,** в рамките на неговата валидност към датата на сключване на договора и трябва да бъде представено в оригинал или нотариално заверено копие. Този документ се представя за всички лица, посочени в чл. 54, ал. 2 във връзка с чл. 40 от ППЗОП.

**2. Удостоверение от органите по приходите или удостоверение от общината по** **седалището на възложителя и на участника** - за обстоятелството по чл. 54, ал. 1, т. 3 ЗОП;

Когато в удостоверението се съдържа информация за влязло в сила наказателно

постановление или съдебно решение за нарушение по чл. 54, ал. 1, т. 6 ЗОП, участникът представя декларация, че нарушението не е извършено при изпълнение на договор за обществена поръчка.

Удостоверенията следва да са оригинал или нотариално заверено копие и да са издадени не по-рано от 2 месеца от датата на сключване на договора.

**3. Удостоверение, издадено от Агенцията по вписванията** - за обстоятелствата по чл. 55, ал. 1, т. 1 ЗОП.

**VI. Документите с които се доказват критериите за подбор.**

Представят се документите, описани в раздел Правна, икономическа, финансова и техническа информация, III.1.3) Технически и професионални възможности т.1.1., т.2.1, т.3., т.4.1 и т.5.1. от обявлението и в раздел А т. IV. Критерии за подбор, т.4.3.1.1, 4.3.2.1, 4.3.3., 4.3.4.1 и 4.3.5.1. от настоящите указания.

**Б. ПОДГОТОВКА И СЪДЪРЖАНИЕ НА ОФЕРТАТА. ИЗИСКУЕМИ ДОКУМЕНТИ И ИНФОРМАЦИЯ**

**І. Общи положения**

1. При подготвяне на офертата всеки участник трябва да се придържа точно към условията, обявени от Възложителя.

2. Всеки участник има право да представи само една оферта.

3. Не се допуска представянето на варианти.

 **II. Указания за подготовка на офертата. Изискуеми документи и информация**

 **1**. Офертата се представя в запечатана, непрозрачна опаковка, надписана сългасно настоящите указания. Офертата се представя от участника или от упълномощен представител лично или по пощата с препоръчано писмо с обратна разписка, надписана и адресирана, както следва:

***“До “БДЖ-Пътнически превози” ЕООД***

***ул. „Иван Вазов” № 3***

***гр. София 1080***

**ОФЕРТА**

***За участие в открита процедура по ЗОП за възлагане на обществена поръчка с предмет: „Доставка на препарати за почистване на ПЖПС и помещения за период от една година”***

*от фирма ...............................................*

*адрес:.......................................................*

*телефон/факс, GSM ................................*

*електронен адрес....................................*

***Участвам за следните обособени позиции****:........................./изписват се номерата и наименованията на тези обособени позиции, за които Участникът участва в обществената поръчка/.”*

**2. Не се приема за участие и се връща незабавно на съответния участник оферта, която:**

1. е представена в незапечатана опаковка или в опаковка с нарушена цялост;

2. не е включена в списъка на чакащите лица по чл. 48, ал. 4 от ППЗОП

3. е представена след изтичане на крайния срок.

**3. Опаковката с офертата има следното съдържание:**

**а) Папка №1 съдържаща Информация за личното състояние на участниците и Документи за подбор, със съдържанието, посочено в т. 3.1. на настоящия раздел.**

**б) Папка № 2 съдържаща Техническо предложение, със съдържанието, посочено в т. 3.2. на настоящия раздел.**

**в) Запечатан/и непрозрачен/и плик/ове с надпис „Предлагани ценови параметри”, със съдържанието, посочено в т. 3.3. на настоящия раздел.**

**3.1. ПАПКА № 1 съдържаща „Информация за личното състояние на участника” и „Документи за подбор”,**

***Участникът прилага следните изискуеми документи и информация:***

**1.** **Опис на представените документи**, съдържащи се в офертата, съгласно чл.47, ал. 3 от ППЗОП, подписан от участника или упълномощено от него лице. Описът съдържа документите, предствени в Папка №1, Папка №2 и Пликът с надпис „Предлагани ценови параметри”.

Документите се представят подредени в папка или подредени по друг начин, по реда, посочен в опис. Описът се поставя най-отгоре в папката.

**2.** Единен европейски документ за обществени поръчки (ЕЕДОП) образец Приложение №1 към документацията за участие, в който има самостоятелни указания за попълване, чрез описване на данните и обстоятелствата, които подлежат на вписване:

2.1. Данни на участника.

 2.1.1. Когато лицето, което подава офертата, не е законният представител на участника се попълва и **част II, буква Б: „Информация за представителите на икономическия оператор” от ЕЕДОП.**

2.2. В случай, че Участникът участва като обединение, което не е регистрирано като самостоятелно юридическо лице съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението, чл.59, ал.6 от ЗОП.

2.2.1. В случай че обединението е регистрирано по БУЛСТАТ, преди датата на подаване на офертата за настоящата обществена поръчка се посочва БУЛСТАТ и/или друга идентифицираща информация в съответствие със законодателството на държавата, в която

участникът е установен, както и адрес, включително електронен, за кореспонденция при провеждането на процедурата. В случай, че не е регистрирано и при възлагане изпълнението на дейностите, предмет на настоящата обществена поръчка, Участникът следва да извърши регистрацията по БУЛСТАТ, след уведомяването му за извършеното класиране и преди подписване на Договора за възлагане на настоящата обществена поръчка, чл.70 от ППЗОП;

 **По т. 2.1. и 2.2. участникът представя попълнена и Част II, буква А: Информация за икономическия оператор от ЕЕДОП.**

Когато участникът е обединение, което не е юридическо лице се представя ЕЕДОП за всеки от участниците в обединението.

 2.3. Когато участниците предвиждат, че ще използват подизпълнители,които ще участват при изпълнението на обществената поръчка, участниците посочват подизпълнителите

и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

 2.3.1. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

 2.3.1.1. Възложителят изисква замяна на подизпълнител, който не отговаря на условията по т.2.3.1.

 **По т. 2.3. участникът представя попълнена и част IV Критерии за подбор, буква В, т.10: „Информация за подизпълнители, ………” от ЕЕДОП.**

 2.4. Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансово състояние, техническите способности и професионална компетентност.

 **По т. 2.4. участникът представя попълнена и част II, буква В: „Информация за подизпълнители, ………” от ЕЕДОП.**

 Когато Участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП

2.5. Участникът декларира липсата на основанията за отстраняване и съответствие с критериите за подбор, **чрез попълване на Част III и част IV от ЕЕДОП, в съответствие с изискванията на Възложителя, посочени в раздел Правна, икономическа, финансова и техническа информация, III.1.3) Технически и професионални възможности и III.1.4) Обективни правила и критерии за участие от обявлението и раздел А.Описание и общи изисквания, т. III и т. IV от настоящите условия за участие в процедура по публично състезание по реда на ЗОП и указания за подготовка на офертата.** В него се посочват националните бази данни, в които се съдържат декларираните обстоятелства, или компетентните органи, които са длъжни да предоставят информация, съгласно законодателството на държавата, в която участникът е установен.

2.5.1. Участникът следва да предостави (декларира) в част III., буква „Г“ от ЕЕДОП липсата на основания по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици и липса на свързаност по смисъла на §2, т.45 от доп. разпоредби на ЗОП.

2.5.2.Участникът декларира сертификатите в част 4 буква В, т.12.

3. Документи за доказване на предприетите мерки за надеждност, когато е приложимо, съгласно чл. 56, ал. 1 от ЗОП.

4. Когато участникът е обединение, което не е юридическо лице, се представя копие от документ (учредителния акт, споразумение и/или друг приложим документ), от който да е видно правното основание за създаване на обединението, както и следната информация във връзка с конкретната обществена поръчка: 1. правата и задълженията на участниците в обединението; 2. разпределението на отговорността между членовете на обединението; 3. дейностите, които ще изпълнява всеки член на обединението. В документа за създаване на обединение се определя партньор, който да представлява обединението за целите на обществената поръчка;

**3.2. Папка №2 съдържаща техническо/и предложение/я за изпълнение на поръчката, в съответствие с Обобщената техническа спецификация и изискванията на възложителя, от документацията за участие за обособените позиции за които участникът участва.**

***Участникът прилага следните изискуеми документи и информация:***

1. Документ за упълномощаване, когато лицето, което подава офертата, не е законният представител на участника - нотариално заверено пълномощно на лицето, подписващо **офертата** (оригинал) – представя се, когато **офертата** не е подписана от управляващия и представляващ участника съгласно актуалната му регистрация, а от упълномощен негов представител. Пълномощното следва да съдържа всички данни на лицата (упълномощен и упълномощител), както и изявление, че упълномощеното лице има право да подпишеофертата и да представлява участника в процедурата.
2. **Техническо предложение за изпълнение на поръчката за съответната обособена**

**позиция, съгласно образците приложения №2.1 - 2.7, към документацията за участие, с приложения към него:**

***За обособени позиции с №№1, 2, 3, 4, 5 и 6, както следва:***

2.1.Оригинален документ /може и нотариално заверено копие/ от производителя, доказващ правото на участника да предлага и извършва доставка на продукцията му през 2016/2017 г. /оторизационно писмо, пълномощно, дистрибуторски договор и др./, в случай, че участникът не е производител.

 2.2.Техническа спецификация на препаратите за съответната обособена позиция, съответстваща на Обобщената техническа спецификация за съответната обособена позиция на Възложителя, с посочени гарантирани стойности на показателите, съгласно Протоколи от изпитванията на препаратите;

2.3.Протоколи за изпитване на препаратите от обособената позиция, издадени от

акредитирана, от Изпълнителна агенция „Българска служба по акредитация” или от друг компетентен орган на територията на Европейския съюз изпитвателна лаборатория, с упоменати методи за изпитване на съответните компоненти /по един от следните стандарти: БДС , БДС EN, БДС ISO, БДС EN ISO/ удостоверяващи съответствието им с посочените стойности на показателите в обобщената спецификация на Възложителя за всеки продукт.

2.4. Декларация за произход за всеки един продукт;

2.5. Сертификат за качество /анализно свидетелство/ за всеки един продукт;

2.6. Информационни листове за безопасност, изготвени съгласно приложение II на Регламент (ЕО) №1907/2006 (REACH) за всеки един продукт.

***За обособена позиция №5 за всеки един продукт*** и разрешение на пускане на пазара в МЗ на биоциден продукт на основание чл.19 от Закона за защита от вредното въздействие на химичните вещества и препарати.

***За обособена позиция с №7, както следва:***

2.1. Оригинален документ /може и нотариално заверено копие/ от производителя, доказващ правото на участника да предлага и извършва доставка на продукцията му през 2016/2017 г. /оторизационно писмо, пълномощно, дистрибуторски договор и др./, в случай, че участникът не е производител.

2.2. Декларация в свободен текст, че доставяните препарати съответстват на показателите заложени в Обобщената техническа спецификация на Възложителя;

2.3. Информационни листове за безопасност, изготвени съгласно приложение II на Регламент (ЕО) №1907/2006 (REACH) за всеки един продукт.

Друга информация и/или документи по преценка на участника относими към предмета на обществената поръчка.

**За всяка обособена позиция се представя отделно техническо предложение.**

**3.3. Плик/ове с надпис „Предлагани ценови параметри”, за обособена/и позиция/и №.......**

**За всяка обособена позиция се представя отделен запечатан, непрозрачен и надписан плик „Предлагани ценови параметри”,.**

***Участникът прилага следните изискуеми документи и информация***

-Ценово предложение за съответната/конкретната позиция, за която участникът участва, съдържащо предложението на участника относно ценообразуващите показатели, попълнено и подписано, съгласно приложения образец, Приложения №3.1 -3.7 към документацията за участие за съответната обособена позиция от документацията за участие.

-Предложените цени следва да са в български лева без ДДС, с точност до втория знак след десетичната запетая.

***Участникът следва да оферира цена за всеки продукт от обособената позиция, за която участва.***

**Плик/ове с надпис „Предлагани ценови параметри” са толкова на брой колкото са обособените позиции, за които представя оферта, участника.**

**В. ДРУГИ УСЛОВИЯ И ИЗИСКВАНИЯ**

**І. Срок на валидност на офертите**

Офертите следва да бъдат валидни за срок не по-кратък от 5 месеца от датата която е посочена за дата на получаване на офертите в обявлението за обществената поръчка. Оферти с по-кратък срок на валидност няма да бъдат допуснати до оценяване и класиране от Възложителя и ще бъдат предлагани за отстраняване от процедурата.

**ІI. Изисквания към документите**

Всички документи трябва да бъдат:

1. Заверени (когато са ксерокопия) с гриф “Вярно с оригинала”, подпис на лицето/ата представляващи участника, и мокър печат.

2. Документите и данните в офертата се подписват само от законно представляващия (представляващите) участника, съгласно търговската регистрация или изрично упълномощено да подпише офертата или приложените документи в настоящата процедура за това лице.

3. Всички документи трябва да са с дата на издаване, предшестваща подаването им с офертата и да са в срока на тяхната валидност, когато такава е изрично предвидена в нормативен акт, или е изискване на Възложителя, към датата на подаване на офертата. Документите, които участниците представят по чл. 54, ал. 9 от ППЗОП, могат да удостоверяват и факти, настъпили след крайния срок за подаване на оферти.

4. Всички документи, приложени към офертата, на участниците и цялата кореспонденция между тях и Възложителя, следва да бъдат на български език. Документи, чийто оригинал е на чужд език, се представят и в точен превод на български език, за верността на който отговаря участникът.

5. Участниците могат да получат необходимата информация за задълженията, свързани с данъци, от национална агенция по приходите: [Информационен телефон на НАП - 0700 18 700](http://www.nap.bg/page?id=178)**;** интернет адрес:[www.nap.bg](http://www.nap.bg)

6. В офертата не се допускат никакви вписвания между редовете, изтривания или корекции – това е основание за отстраняване на допусналия ги участник.

7. Участникът е единствено отговорен за евентуално допуснати грешки или пропуски в изчисленията на предложените от него ценови предложения. Независимо от вида на допусната грешка при посочване на ценовите предложения, неблагоприятните последици са за сметка на участника.

**III. Краен срок за представяне на офертите**

1. Офертите трябва да бъдат получени от Възложителя на посочения адрес, не по-късно от деня и часа, посочени в обявлението за обществената поръчка.

2. Просрочени оферти няма да бъдат приемани за участие в процедурата и ще бъдат връщани незабавно на участниците.

**ІV. Отваряне на офертите**

Денят на отваряне на офертите е посочен в обявлението. При промяна в датата, часа или мястото за отваряне на офертите участниците се уведомяват чрез профила на купувача най-малко 48 часа преди новоопределения час.

**V. Разглеждане и оценяване на офертите**

**1.** Офертите, които отговарят на изискванията на Въложителя, ще бъдат оценявани по критерия **„най-ниска цена”** за всяка обособена позиция поотделно.

**2.** При работата си комисията спазва указания реда при разглеждане на оферти и заявления за участие, подадени на хартиен носител по чл. 53-61 от ППЗОП.

**3**. Комисията класира допуснатите участници съгласно посочения критерий. Въз основа на утвърден от Възложтеля, доклад на Комисията за разглеждането, оценяването и класирането на офертите, Възложителят издава решение в 10-дневен срок от утвърждаване на доклада, с което обявява класирането на участниците и участника, определен за изпълнител. В случай на отстраняване на участници от процедурата, в решението Възложителят посочва и отстранените от участие в процедурата участници и оферти и мотивите за отстраняването им.

**VІ. Сключване на договор**

1. Определения за изпълнител на обществената поръчка, представя на Възложителя гаранция за изпълнение, в размер на 2 % /за предприятия и хора с увреждания/ и 5% от стойност на договора без ДДС за оставалите със срок на валидност 30 дни след приключване на изпълнението на договора. Гаранцията се представя в една от следните форми:

- Парична сума /депозит/ по банкова сметка на Възложителя "БДЖ-Пътнически превози" ЕООД - ОББ клон Света София IBAN BG 57 UBBS 8002 1052 2265 20, BIC UBBSBGSF,

- безусловна и неотменяема банкова гаранция,

- застраховка, която обезпечава изпълнението чрез покритие на отговорността на изпълнителя;

Гаранцията представена като парична сума или безусловна и неотменяема банкова гаранция, може да се предостави от името на изпълнителя за сметка на трето лице – гарант.

Условията за задържането и освобождаването на гаранцията за изпълнение са уредени в проекта на договор към документацията за участие.

2**.** В рамките на нормативно установения срок, предвиден за сключване на договора, чл.112, ал.6 от ЗОП, определеният за изпълнител на обществената поръчка, следва да представи документите по чл.112, ал.1 от ЗОП.

3. Възложителят не сключва договор, когато участникът, класиран на първо място:

- откаже да сключи договор;

- не изпълни някое от условията по чл. 112, ал. 1 ЗОП, или

- не докаже, че не са налице основания за отстраняване от процедурата.

**VII. СПЕЦИАЛНИ УСЛОВИЯ**

**1.Настоящата обществена поръчка е предназначена за изпълнение от специализирани предприятия или кооперации на хора с увреждания.**

**2. Съгласно чл. 12, ал. 7 от ЗОП, оферти в настоящата процедура могат да подават и други лица, извън тези за които поръчката е запазена. Офертите на тези лица се разглеждат от комисията назначена от възложителя само ако няма допуснати оферти на лицата по чл. 12, ал. 1, т.1 от ЗОП.**

**3.Участниците, които са специализирани предприятия или кооперации на хора с увреждания, могат да участват в настоящата обществена поръчка, само ако отговарят на условията на чл. 12, ал. 5 /при условие, че най-малко 30 на сто от списъчния им състав е от хора с увреждания или на такива в неравностойно положение, в случаите по ал.1, т.1 лицата трябва да са регистрирани като специализирани предприятия и на кооперации на хора с увреждания, най-малко три години преди датата на откриване на процедурата/ и чл.12, ал.6 от ЗОП /специализирани предприятия или кооперации на хора с увреждания могат да участват в обществена поръчка по ал.1, т.1 при условие, че могат да изпълнят най-малко 80 на сто от нейния предмет със собствени машини, съоръжения и човешки ресурс.За изпълнение на условието те могат да ползват подизпълнители или се позовават на капацитета на трети лица, ако подизпълнителите или третите лица са специализирани предприятия или кооперации на хора с увреждания/ и съгласно изискванията на възложителя от настоящата документация.**

**VIII. Други**

**За неуредените въпроси в настоящата документация, ще се прилагат разпоредбите на ЗОП и ППЗОП.**